Južno-Sahhalinsk

Južno-Sahhalinsk (vene Южно-Сахалинск, jaapani 豊原 (Toyohara)) on linn Venemaal Sahhalini oblastis. Asub Sahhalini/Karafuto saare lõunaosas, Sussuja jõe kaldal. Geograafilised koordinaadid on 46° 57′ N, 142° 44′ E.

Jaapani valitsusajal asus linn Karafuto prefektuuris Toyohara alamprefektuuri (豐原支廳) Ōtomari ringkonnas.

 Ajalugu 
Južno-Sahhalinsk/Toyohara asutati algselt Vladimirovka külana 1882. aastal, mille asutasid sunnitöölised 1882. aastal. 1905. aastal, Portsmouthi rahuga, mis lõpetas 1904.–1905. aasta Vene-Jaapani sõja, loovutati Sahhalini saare lõunapoolne osa Jaapanile. Vladimirovka nimetati ümber Tojoharaks (tähendab "külluslik tasandik") ja sellest sai Jaapani Karafuto prefektuuri pealinn.

1945. aasta augustis ründasid ja okupeerisid linna Nõukogude väed.

 Demograafia 
Elanike arv oli 2005. aastal 173 600, 2010. aastal 181 700 (rahvaloendus) ja 2012. aastal 186 267 (linnaringkonnas 193 235).

 Kliima 
Južno-Sahhalinskis valitseb parasvöötme mussoonkliima. Aasta keskmine õhutemperatuur on 2,8 °С. Kõige külmema kuu, jaanuari keskmine temperatuur on –12,2 °С, kõige soojema kuu, augusti keskmine temperatuur on 17,3 °С. Õhutemperatuuri absoluutne maksimum on 34,7 °С, mis registreeriti 1999. aasta augustis, õhutemperatuuri absoluutne miinimum on –34,8 °С, mis registreeriti 2001. aasta veebruaris. Sademeid on keskmiselt 861 mm.Južno-Sahhalinski kliima

 Välissuhted 
Linnas asuvad Hokkaidō prefektuuri ja Alaska osariigi esindus. Asuvad järgmiste riikide peakonsulaadid:

  Hollandi peakonsulaat
  Jaapani peakonsulaat
  Lõuna-Korea peakonsulaat

 Viited 

Kategooria:Sahhalini oblasti linnad